ai4bharat/Pralekha huggingface dataset:
শিল্পওবাণিজ্যমন্ত্রক
কেন্দ্রীয় বাণিজ্যমন্ত্রী ডব্লিউটিওতে ভারত এবং উন্নয়নশীল দেশগুলির পক্ষে জোরালো বক্তব্য পেশ করেছেন
নতুন দিল্লি, ১৫ জুলাই, ২০২১
কেন্দ্রীয় বাণিজ্য ও শিল্প, উপভোক্তা বিষয়ক এবং খাদ্য ও গণবন্টন এবং বস্ত্র মন্ত্রী শ্রী পীযূষ গোয়েল আজ বিশ্ব বাণিজ্য সংস্থার  গোষ্ঠী ভুক্ত দেশগুলির বাণিজ্য মন্ত্রীদের বৈঠকে উন্নয়নশীল দেশগুলির অধিকারের পক্ষে জোরালো বক্তব্য রেখেছেন।এ দিনের বৈঠকে ডব্লিউটিও গোষ্ঠী ভুক্ত অন্যান্য দেশগুলির বাণিজ্য মন্ত্রী সহ বিশিষ্ট ব্যক্তিবর্গ উপস্থিত ছিলেন।
শ্রী গোয়াল জানান অনেক দেশ সমুদ্রে অযৌক্তিক ও অতিরিক্ত মাছ ধরার ফলে ভারতীয় মৎসজীবিদের জীবন-জীবিকায় প্রভাব পড়েছে।
দেশে মৎস চাষ ক্ষেত্রে উন্নীত সাধনে এবং ছোট জেলেদের সুরক্ষায় প্রধানমন্ত্রী শ্রী মোদীর উল্লেখযোগ্য পদক্ষেপ গ্রহণ করেছে বলেও তিনি জানান।
শ্রী গোয়াল সতর্ক করে দিয়ে জানান যে তিন দশক আগে উরুগুয়েতে বৈঠকে যে ভুল হয়েছিল তা কখনোই পুনরাবৃত্তি করা উচিত নয়। এতে নির্বাচিত উন্নত দেশের সদস্যরা বিশেষত কৃষিক্ষেত্রে অসম বাণিজ্য অধিকারের সুযোগ পেয়েছিল।এতে উন্নয়নশীল দেশ গুলি ক্ষতিগ্রস্ত হয়েছে। মৎস শিকারের ক্ষেত্রে এই ভুল যাতে না হয় সে কথাও স্মরণ করিয়ে দেন তিনি।
ভারতের মতো দেশ যারা এখনও মাছ ধরার সক্ষমতা বিকাশ করতে পারেনি,তারা তাদের ভবিষ্যতের উচ্চাকাঙ্ক্ষা ত্যাগ করতে পারে না বলে স্পষ্ট জানান শ্রী গোয়েল। তাই উন্নয়নশীল দেশ গুলির এ ক্ষেত্রে ভর্তুকির প্রয়োজন রয়েছে বলেও তিনি দাবি করেন। এদিন কেন্দ্রীয় মন্ত্রী বিশ্ব বাণিজ্য সংস্থা এর গোষ্ঠী ভুক্ত দেশগুলির বাণিজ্য মন্ত্রীদের বিভিন্ন প্রশ্নের উওর দেন।
CG/SS
(Visitor Counter : 146
নীতিআয়োগ
স্পষ্টীকরণ
নয়াদিল্লী, ০৪ মার্চ, ২০২০
নীতি আয়োগের ভিশন ডকুমেন্ট বা ভবিষ্যৎ রূপরেখার প্রসঙ্গ উল্লেখ করে গণবন্টন ব্যবস্হার আওতায় আয়োগের তথাকথিত প্রাণীজ সামগ্রীর অন্তর্ভুক্তির প্রস্তাব নিয়ে উদ্বেগ প্রকাশ করে বিগত কয়েকদিন ধরে বহু মানুষ ও কিছু সংগঠন প্রধানমন্ত্রী এবং অন্যান্য কর্তৃপক্ষের কাছে ইমেল পাঠাচ্ছেন।
এই প্রসঙ্গে সুস্পষ্টভাবে জানানো হচ্ছে যে নীতি আয়োগ গণবন্টন ব্যবস্হা বা অন্যকোন পুষ্টি সংক্রান্ত কর্মসূচির আওতায় ডিম, মাংস, মাছ বা এ ধরণের প্রাণীজ সামগ্রির অন্তর্ভুক্তির প্রস্তাব দেয়নি বা আলোচনাও করেনি। সংবাদপত্রে প্রকাশিত এ ধরণের খবর বিভ্রান্তিকর ও ভিত্তিহীন। সংশ্লিষ্ট সকল পক্ষকে আশ্বস্ত করে নীতি আয়োগ জানাতে চায় যে সমাজের কোন শ্রেণীর আবেগে আঘাত করে এমন কোনো প্রস্তাব বা পরামর্শ দেওয়া হয়না।
CG/BD/NS
(Visitor Counter : 89
সারওরসায়নমন্ত্রক
দেশে কৃষি ও শিল্প বিকাশে রাষ্ট্রীয় কেমিক্যালস অ্যান্ড ফার্টিলাইজারস লিমিটেড এর অবদান
নয়াদিল্লী, ৩০ জুলাই, ২০২০
কেন্দ্রীয় সার ও রসায়ন মন্ত্রকের আওতাধীন রাষ্ট্রায়ত্ত্ব সংস্থা রাষ্ট্রীয় কেমিক্যালস অ্যান্ড ফার্টিলাইজারস লিমিটেড  কোভিড-১৯এর জেরে সংকটপূর্ণ পরিস্থিতির মধ্যেও সফলভাবে কাজ চালিয়ে গেছে। চলতি অর্থবর্ষে ২৭শে জুলাই পর্যন্ত এই সংস্থা ২০০ কোটি টাকার শিল্প পণ্য বিক্রি করেছে যা সংস্থার ইতিহাসে এক মাইল ফলক।
সংস্থার দেওয়া বিবৃতি অনুযায়ী মাত্র ৬৭ দিনেই তারা ১০০ কোটি টাকা আয় করেছে। পরের ১০০ কোটি টাকা আয় করতে মাত্র ৫১ দিন সময় লেগেছে। আরসিএফ'র শিল্পপণ্য বিভাগে মোট ২৩টি পণ্য রয়েছে যা অন্যান্য শিল্পে কাঁচামাল হিসেবে ব্যবহৃত হয়, যেমন ফার্মাসিউটিক্যাল্স, কীটনাশক, বেকারী পণ্য, ফাইবার, চামড়া ইত্যাদি। সংস্থা এই সংকটময় পরিস্থিতিতে দেশের কৃষি ও শিল্পের বিকাশে অন্যতম প্রধান চালিকাশক্তি হিসেবে উঠে এসেছে।
সংস্থাটি দেশের খাদ্য সুরক্ষা সুনিশ্চিত করতে যথেষ্টই অবদান রেখেছে এবং কৃষকদের নিরবচ্ছিন্নভাবে সার সরবরাহ সুনিশ্চিত করেছে। বিশেষ করে কোভিড মহামারীর কারণে সরবরাহ শৃঙ্খলায় বেশ কয়েকটি বাধা আসা সত্ত্বেও এই সংস্থা ২০২০-২১ অর্থবর্ষে প্রথম ত্রৈমাসিকে ৫.৯ লক্ষ মেট্রিক টনেরও বেশি সার উৎপাদন করেছে। চলতি বছরের জুলাই মাসে তারা ২.৩ লক্ষ মেট্রিক টনেরও বেশি সার উৎপাদন করেছে। এমনকি সারা দেশে সারের ঘাটতি কাটাতে এই সংস্থাটি ২ লক্ষ মেট্রিক টনের বেশি বিভিন্ন মাত্রার যৌগিক সার আমদানি করেছে।
সামাজিক দায়বদ্ধ বাণিজ্যিক সংস্থা হিসেবে আরসিএফ লিমিটেড কোভিড-১৯ মহামারী বিরুদ্ধে লড়াইয়ে সাহায্যে হাত বাড়িয়ে দিয়েছে। এই সংস্থার কর্মীর পিএম কেয়ার্স তহবিলে এবং মুখ্যমন্ত্রীর ত্রাণ তহবিলে আর্থিক অনুদান দিয়েছেন। এমনকি সংস্থার হোস্টেল প্রাঙ্গনটি কোভিড কেয়ার সেন্টার হিসেবে গড়ে তোলা হয়েছে। এছাড়াও আলিবাগের জেলা কালেক্টর অফিসে একটি অ্যাম্বুলেন্সও দান করেছে এই সংস্থাটি।
এই সময়ের মধ্যে সংস্থাটি সরকারের সমস্ত নির্দেশিকা অনুসরণ করে কর্মচারীদের সুরক্ষা সুনিশ্চিত করেছে। একইসঙ্গে সার ও শিল্পজাত পণ্যের নিরবচ্ছিন্ন উৎপাদন চালিয়ে গেছে।
(CG/SS/NS
প্রধানমন্ত্রীরদপ্তর
দীপাবলি উপলক্ষে প্রধানমন্ত্রী রাষ্ট্রপতি, উপ-রাষ্ট্রপতি, শ্রী রামনাথ কোবিন্দ এবং শ্রী ভেঙ্কাইয়া নাইডুর সঙ্গে সাক্ষাৎ
নয়াদিল্লি, ২৪ অক্টোবর ২০২২
দীপাবলি উপলক্ষে শুভেচ্ছা জানাতে প্রধানমন্ত্রী শ্রী নরেন্দ্র মোদী রাষ্ট্রপতি শ্রীমতী দ্রৌপদী মুর্মু, উপ-রাষ্ট্রপতি শ্রী জগদীপ ধনকড়, শ্রী রামনাথ কোবিন্দ এবং শ্রী ভেঙ্কাইয়া নাইডুর সঙ্গে দেখা করেন।
একগুচ্ছ ট্যুইটে প্রধানমন্ত্রী বলেছেন :
রাষ্ট্রপতিজির সঙ্গে দেখা করেছি এবং তাঁকে দীপাবলির শুভেচ্ছা জানিয়েছি। @rashtrapatibhvn pic.twitter.com/aEgD4qKqGj
উপ-রাষ্ট্রপতি শ্রী জগদীপ ধনকড়জির সঙ্গে দেখা করেছি এবং তাঁকে দীপাবলির শুভেচ্ছা জানিয়েছি। @jdhankhar1 pic.twitter.com/CvPgYNKNA1
প্রাক্তন রাষ্ট্রপতি শ্রী @ramnathkovind@ramnathkovind –জির সঙ্গে দীপাবলির শুভেচ্ছা বিনিময় করেছি। pic.twitter.com/iMsWI3uy8F
ভেঙ্কাইয়াজিকে শুভ দীপাবলির শুভেচ্ছা জানিয়েছি। তাঁর সঙ্গে দেখা করা সব সময় আনন্দের। @MVenkaiahNaidu pic.twitter.com/FKdiSOGzxr
PG/AB/DM/
(
কয়লামন্ত্রক
মহানদী কোলফিল্ডস লিমিটেডে দূরনিয়ন্ত্রিত পাইলটেড এয়ারক্র্যাফট ব্যবস্থাপনা  - ‘বিহঙ্গম’
নয়াদিল্লি, ১৫ ডিসেম্বর, ২০২১
মহানদী কোলফিল্ডস লিমিটেড -এ দূরনিয়ন্ত্রিত পাইলটেড এয়ারক্র্যাফট ব্যবস্থাপনা -কে ইন্টারনেট-ভিত্তিক প্ল্যাটফর্ম ‘বিহঙ্গম’-এর সঙ্গে যুক্ত করা হয়েছে। এই প্ল্যাটফর্মটি ১লা সেপ্টেম্বর উদ্বোধন করা হয়। এই ব্যবস্থাপনার উল্লেখযোগ্য বৈশিষ্ট্যগুলি হল :
 একটি গ্রাউন্ড কন্ট্রোল স্টেশন, একটি আরপিএএস, ৪০ এমবিপিএস-এর ইন্টারনেট লিজড লাইন এবং ‘বিহঙ্গম’ পোর্টাল নিয়ে পুরো ব্যবস্থাপনাটি গড়ে তোলা হয়েছে। এমসিএল-এর দুটি খোলা মুখ খনি - ‘ভুবনেশ্বরী’ এবং ‘লিঙ্গরাজ’-এ প্রাথমিকভাবে এই ব্যবস্থা কার্যকর হয়েছে।
 এর মাধ্যমে ওপর থেকে খনির ভিতর কি কি কাজ হচ্ছে সে সংক্রান্ত তথ্য সংগ্রহ করে ইন্টারনেট প্ল্যাটফর্মে পাঠানো হয়। ‘বিহঙ্গম’ পোর্টালে নির্দিষ্ট আইডি এবং পাসওয়ার্ড ব্যবহার করে সেই তথ্য পাওয়া যায়।
লাজকুরা আরএলএস-এ পাঁচ বছর মেয়াদি ২৮৫ কোটি ৫ লক্ষ টাকা মূল্যের এই প্রকল্পটির দায়িত্ব এল অ্যান্ড টি লিমিটেডকে দেওয়া হয়েছে। ১লা সেপ্টেম্বরের হিসাব অনুযায়ী এখান থেকে বছরে ১৫ মেট্রিক টন কয়লা উত্তোলন করা যেতে পারে। ২০২৩-এর মার্চ মাসে এখান থেকে খনন কাজ শুরু হওয়ার সম্ভাবনা রয়েছে। লাজকুরা আরএলএস-এর পরিচালন এবং রক্ষণাবেক্ষণের দায়িত্ব এল অ্যান্ড টি লিমিটেডকে পাঁচ বছরের জন্য দেওয়া হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী।
CG/CB/DM/
(Visitor Counter : 119
প্রতিরক্ষামন্ত্রক
প্রতিরক্ষা ক্ষেত্রে দেশীয় উদ্যোগ
নয়াদিল্লি, ০১ এপ্রিল, ২০২২
বিগত কয়েক বছর ধরে সরকার ‘মেক ইন ইন্ডিয়া’ কর্মসূচির আওতায় বিভিন্ন উদ্যোগ গ্রহণ করেছে। প্রতিরক্ষা সরঞ্জাম দেশে তৈরি করার জন্য উৎসাহ দেওয়া হচ্ছে। এর ফলে, প্রতিরক্ষা সরঞ্জাম আমদানির উপর নির্ভরশীলতা কমবে। ডিফেন্স অ্যাক্যুইজিশন প্রসিডিওর  ২০২০-র মাধ্যমে বিদেশ থেকে প্রতিরক্ষা সরঞ্জাম আমদানি কমাতে নানা উদ্যোগ গ্রহণ করা হয়েছে। এই মর্মে ২০৯টি পরিষেবা ও ২,৮৫১টি সরঞ্জামকে চিহ্নিত করা হয়েছে, যেগুলি দেশে তৈরি করা হবে। বিভিন্ন শিল্প সংস্থার লাইসেন্স দেওয়ার প্রক্রিয়া সরলীকরণ, প্রতিরক্ষা সরঞ্জাম উৎপাদনের ক্ষেত্রে ৭৪ শতাংশ প্রত্যক্ষ বিদেশি বিনিয়োগের অনুমতি, প্রতিরক্ষা সরঞ্জাম উদ্ভাবনের জন্য বিশেষ উৎসাহদান প্রকল্প এবং এইসব সামগ্রী অতিক্ষুদ্র, ক্ষুদ্র ও মাঝারি শিল্পোদ্যোগের মাধ্যমে উৎপাদনের উদ্যোগ নেওয়া হয়েছে। উত্তর প্রদেশ ও তামিলনাডুতে প্রতিরক্ষা শিল্প করিডর গড়ে তোলা হচ্ছে। এছাড়াও, প্রতিরক্ষা মন্ত্রক সৃজন পোর্টালের সূচনা করেছে। দেশে প্রতিরক্ষা সরঞ্জাম উৎপাদন করতে উৎসাহিত করাই এই পোর্টালের মূল উদ্দেশ্য। এ পর্যন্ত ১৯ হাজার ৫০৯টি প্রতিরক্ষা সরঞ্জাম এই পোর্টালে অন্তর্ভুক্ত করা হয়েছে। এগুলি আগে বিদেশ থেকে আমদানি করতে হত। এর মধ্যে ভারতীয় শিল্প সংস্থাগুলি ৪ হাজার ৬টি সরঞ্জাম তৈরির সিদ্ধান্ত নিয়েছে।
সরকারের গৃহীত উদ্যোগগুলির ফলে বিদেশ থেকে প্রতিরক্ষা সরঞ্জাম আমদানির পরিমাণ ৪৬ শতাংশ থেকে কমে ৩৬ শতাংশ হয়েছে। ২০১৮-১৯ থেকে ২০২০-২১ অর্থবর্ষের মধ্যে প্রতিরক্ষা সরঞ্জাম আমদানি কম হওয়ায় আর্থিক সুবিধা হয়েছে। এছাড়াও, সরকারি ও বেসরকারি প্রতিরক্ষা সামগ্রী উৎপাদক সংস্থাগুলি গত দু’বছরে তাদের উৎপাদন বৃদ্ধি করেছে। ২০১৯-২০ অর্থবর্ষে ৭৯ হাজার ৭১ কোটি টাকা এবং ২০২০-২১ অর্থবর্ষে ৮৪ হাজার ৬৪৩ কোটি টাকার প্রতিরক্ষা সামগ্রী উৎপাদন করা হয়েছে।
লোকসভায় আজ শ্রী অরবিন্দ গণপত সাওয়ান্ত এবং ক্রুপাল বালাজী টুমানের প্রশ্নের লিখিত জবাবে এই তথ্য জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/CB/SB
(Visitor Counter : 90
প্রধানমন্ত্রীরদপ্তর
রাজ্যের বন্যা পরিস্থিতি নিয়ে কেরলের মুখ্যমন্ত্রীর সঙ্গে কথা বললেন প্রধানমন্ত্রী
নয়াদিল্লি, ১৬ আগস্ট, ২০১৮
প্রধানমন্ত্রী শ্রী নরেন্দ্র মোদী রাজ্যের বন্যা পরিস্থিতি নিয়ে কেরলের মুখ্যমন্ত্রী শ্রী পিনারাই বিজয়নের সঙ্গে কথা বলেছেন।
প্রধানমন্ত্রী বলেছেন, “আজ সকালে কেরলের মুখ্যমন্ত্রী শ্রী পিনারাই বিজয়নের সঙ্গে আবার কথা হয়েছে। রাজ্যে বন্যা পরিস্থিতি নিয়ে আমরা আলোচনা করেছি। আমি প্রতিরক্ষা মন্ত্রককে ঐ রাজ্যে ত্রাণ ও উদ্ধারকাজ আরও জোরদার করার নির্দেশ দিয়েছি। কেরলের মানুষের নিরাপত্তা ও কল্যাণ কামনা করছি”।
CG/BD/SB……
(Visitor Counter : 58
স্বাস্থ্যওপরিবারকল্যাণমন্ত্রক
প্রধানমন্ত্রী শ্রী নরেন্দ্র মোদী আজ ভার্চুয়াল মাধ্যমে পশ্চিমবঙ্গের কল্যাণীর অল ইন্ডিয়া ইনস্টিটিউট অফ মেডিক্যাল সাইন্সেসে পিএসএ অক্সিজেন প্ল্যান্টের উদ্বোধন করেছেন
কলকাতা, ০৭ অক্টোবর, ২০২১
প্রধানমন্ত্রী শ্রী নরেন্দ্র মোদী উত্তরাখণ্ডে ঋষিকেশে অল ইন্ডিয়া ইনস্টিটিউট অফ মেডিক্যাল সাইন্সেস থেকে আজ ভার্চুয়াল মাধ্যমে ৩৫ টি পিএসএ অক্সিজেন প্লান্ট জাতির জন্য উৎসর্গ করেছেন। প্রতিটি রাজ্য এবং কেন্দ্রশাসিত অঞ্চলে একটি করে এই পিএসএ প্লান্ট বসানো হয়েছে। পশ্চিমবঙ্গে এই অক্সিজেন প্লান্টটি হয়েছে নদীয়া জেলার কল্যাণীর অল ইন্ডিয়া ইনস্টিটিউট অফ মেডিক্যাল সাইন্সেসে। প্রধানমন্ত্রী ভার্চুয়াল মাধ্যমে ৩৫ টি স্থানে এই অক্সিজেন প্লান্ট গুলির উদ্বোধন করেন। কল্যাণীতে উপস্থিত ছিলেন কেন্দ্রীয় জাহাজ প্রতিমন্ত্রী শ্রী শান্তনু ঠাকুর। তিনি তাঁর ভাষণে বলেন, প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকারের উদ্দেশ্য হচ্ছে, কোভিড অতিমারি থেকে মানুষকে মুক্ত করে একটি নির্মল ভারত বর্ষ তৈরি করা। সেজন্যই পিএম কেয়ারস তহবিল থেকে এই অক্সিজেন প্লান্ট তৈরি করা হয়েছে।
অল ইন্ডিয়া ইনস্টিটিউট অফ মেডিক্যাল সাইন্সেস, কল্যাণীর অধিকর্তা ডাক্তার রামজি সিং জানান, মোট দুটি প্রেসার সুইং অ্যাডসরপশন বা পিএসএ অক্সিজেন প্লান্ট তৈরি করা হয়েছে। এই প্লান্টের মাধ্যমে বাতাস থেকে অক্সিজেন তৈরি করা হবে। একেকটি প্লান্ট থেকে প্রতি মিনিটে এক হাজার লিটার অক্সিজেন তৈরি হবে। তিনি জানান, ওই হাসপাতালে ইতিমধ্যেই একটি লিকুইফাইড অক্সিজেন প্লান্ট রয়েছে। আরও দুটি পিএসএ অক্সিজেন প্লান্ট হওয়ায় রোগীদের প্রভূত সুবিধা হবে। করোনার তৃতীয় ঢেউ আসলে তা আটকাতে এই প্লান্ট কাজে লাগবে বলে তিনি মনে করেন।
CG/ SB
(Visitor Counter : 43
প্রধানমন্ত্রীরদপ্তর
প্রধানমন্ত্রী আগামীকাল ঘূর্ণিঝড় ইয়াস ক্ষতিগ্রস্ত পশ্চিমবঙ্গ ও ওড়িশা পরিদর্শনে যাবেন
নতুন দিল্লি, ২৭ মে, ২০২১
প্রধানমন্ত্রী শ্রী নরেন্দ্র মোদী আগামীকাল পশ্চিমবঙ্গ ও ওড়িশা পরিদর্শনে যাবেন। তিনি ঘূর্ণিঝড় ইয়াস ক্ষতিগ্রস্ত দুই রাজ্যের ক্ষয়-ক্ষতির মূল্য নির্ধারণের বিষয়ে পর্যালোচনা বৈঠক করবেন। প্রধানমন্ত্রী আকাশপথে দুই রাজ্যের ঘূর্ণিঝড় ক্ষতিগ্রস্ত এলাকা পরিদর্শন করবেন।
CG/SS/AS
(Visitor Counter : 101
বিজ্ঞানওপ্রযুক্তিমন্ত্রক
বর্জ্য জল পরিশোধনের মাধ্যমে জৈব চাষের সহায়তাকারী মডেলের বিষয়ে সিএসআইআর-সিএমইআরআই ‘অ্যাকোয়া পুনর্ব্যবহারযোগ্য প্ল্যান্ট’এর সূচনা করেছে
নতুন দিল্লি, ২৩ জানুয়ারি, ২০২১
দুর্গাপুরের সিএসআইআর-সেন্ট্রাল মেকানিক্যাল ইঞ্জিনিয়ারিং রিসার্চ ইনস্টিটিউট এই প্রথম বর্জ্য জল পরিশোধন প্রযুক্তি বিষয়ে একটি মডেলের সূচনা করেছে। এই প্রযুক্তির সাহায্যে বর্জ্য জলকে পরিশোধন করে সেচ/কৃষি কাজে ব্যবহার করা যাবে। সিএসআইআর-সিএমইআরআই-এর অধিকার্তা  হরিশ হিরানী আজ ‘অ্যাকোয়া পুনর্ব্যবহারযোগ্য প্ল্যান্ট’এর সূচনা করেছেন। পশ্চিম বর্ধমানের অতিরিক্ত জেলা শাসক  শ্রী শুভেন্দু বসু এবং অতিরিক্ত কার্যনির্বাহী আধিকারিক, পশ্চিম বর্ধমান জেলা পরিষদের সদস্যরা এই অনুষ্ঠানে উপস্থিত ছিলন। দুর্গাপুরের সিএসআইআর-সিএমইআরআই কলোনীতে এই মডেলের উদ্বোধন করা হয়।
অনুষ্ঠানের সূচনায় অধ্যাপক হিরানী জানান, কার্বনডাউ অক্সাইড থেকে সমাজের যে ক্ষতি হচ্ছে তার সমাধান করতে, নিকাশি ব্যবস্থা ঘন ঘন খারাপ হয়ে যাওয়া আটকাতে এবং প্রাথমিক বিজ্ঞান প্রযুক্তিকে কাজে লাগিয়ে নর্দমার জল নির্গমন করার সু-বন্দোবস্ত করতে এই উদ্যোগ নেওয়া হয়েছে। তিনি বিভিন্ন গবেষণার দিক উল্লেখ করে আরও জানান, কোভিড-১৯ এর ভাইরাস নর্দমার জলে ৩৪ দিন পর্যন্ত বেঁচে থাকতে পারে। তাই সামাজিক প্রেক্ষাপটের কথা মাথায় রেখে জাতীয় পরিবেশ আদালতে নিয়ম অনুসরণ করেই এই প্রযুক্তিটির পরিকল্পনা করা হয়েছে, যাতে দেশের পরিবেশগত সমস্যা সম্পর্কিত মামলাগুলি দ্রুত নিষ্পত্তি করা সম্ভবপর হয়।
অ্যাকোয়া পুনর্ব্যবহারযোগ্য প্ল্যান্ট  হলো একটি সুসমন্বিত বর্জ্য জল পুনর্ব্যবহারযোগ্য মডেল, যা বর্জ্য জলকে ৬টি স্তরের মাধ্যমে পরিশোধন করে তোলে। এই মডেল ব্যবহার করে প্রায় ২৪ হাজার লিটার জল পুনর্ব্যবহারযোগ্য করে তোলা সম্ভব, যা প্রায় ৪ একর কৃষি জমিতে ব্যবহার করা যাবে। অধ্যাপক হিরানী সমাজের বিভিন্ন পক্ষ, নাগরিক সমাজ, সরকারি সংস্থা, স্বেচ্ছাসেবী সংগঠনগুলিকে বৈজ্ঞানিক সম্প্রদায়ের সঙ্গে একযোগে কাজ করার আহ্বান জানান।
অনুষ্ঠানে শ্রী শুভেন্দু বসু বিজ্ঞানীদের উচ্ছ্বসিত প্রশংসা করে জানান বর্তমান পরিবেশে এই প্রযুক্তি যথেষ্ট কাজে লাগবে। তিনি বলেন, খুব শীঘ্রই এই মডেলটি বাস্তবায়নের জন্য পৌরসভা, সেচ বিভাগ এবং জেলা প্রশাসনকে সিএসআইআর-সিএমইআরআই-এর সঙ্গে প্রয়োজনীয় আলোচনা চালিয়ে যাওয়ার আহ্বান জানাবেন। বর্জ্য জল নিষ্কাশন ব্যবস্থাপনা সহ শিল্প দূষণ সম্পর্কিত বিভিন্ন সমস্যার সমাধানে সিএসআইআর-সিএমইআরআই পথ দেখাবে বলেও আশা প্রকাশ করেন শ্রী বসু।
স্বাস্থ্যওপরিবারকল্যাণমন্ত্রক
কোভিড-১৯-এর সর্বশেষ পরিস্থিতি
নয়াদিল্লি, ১৮ জুন, ২০২০
প্রান্তিক মানুষের কাছে কোভিড-১৯-এর পরীক্ষার সুবিধা পৌঁছে দেওয়ার লক্ষ্যে দেশের মধ্যে এই প্রথম আজ ভ্রাম্যমাণ করোনা সংক্রামক রোগ নির্ণায়ক ল্যাব -এর সূচনা করেছেন কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন। মূলত, দেশের প্রত্যন্ত, দুর্গম অঞ্চল, যেখানে করোনা সংক্রামক রোগ নির্ণয়ের ক্ষেত্রে সমস্যা রয়েছে সেখানে এই ল্যাবগুলি রাখা হবে। এখানে কেন্দ্রীয় সরকারের স্বাস্থ্য প্রকল্প -এর নির্ধারিত মূল্য অনুসারে প্রতিদিন ২৫টি করে কোভিড-১৯-এর আরটি-পিসিআর পরীক্ষা, প্রতিদিন ৩০০টি করে এলিজা পরীক্ষা করা হবে। এছাড়াও, যক্ষ্মা ও এইচআইভি-র মতো পরীক্ষার সুবিধাও থাকবে এখানে। কোভিড নিয়ন্ত্রণ কৌশলের অধীনে বিজ্ঞান ও প্রযুক্তি মন্ত্রক এবং বায়ো-টেকনলজি বিভাগের সহযোগিতায় এই আই-ল্যাবগুলি পরিচালিত হবে।
বিগত ২৪ ঘন্টায় ৭,৩৯০ জন ব্যক্তি কোভিড-১৯ সংক্রমণ থেকে সুস্থ হয়ে উঠেছে। এ পর্যন্ত ১ লক্ষ ৯৪ হাজার ৩২৪ জন রোগী কোভিড থেকে সুস্থ হয়ে উঠেছেন। সুস্থতার হার বেড়ে হয়েছে ৯৩.৯৬ শতাংশ। বর্তমানে ১ লক্ষ ৬০ হাজার ৩৮৪ জন ব্যক্তি চিকিৎসাধীন রয়েছেন।
সরকারি ল্যাবের সংখ্যা বাড়িয়ে ৬৯২ এবং বেসরকারি ল্যাবের সংখ্যা বৃদ্ধি করে ২৫৪ অর্থাৎ, মোট ৯৫৩টি ল্যাব করা হয়েছে। এর মধ্যে, রিয়েল-টাইম আরটি-পিসিআর-ভিত্তিক পরীক্ষার জন্য সরকারি ল্যাব ৩৪৯টি এবং বেসরকারি ল্যাব হল ৯৯১টি।
ট্রুনাট-ভিত্তিক পরীক্ষাগুলির জন্য সরকারি ল্যাব হল ৩২৫টি এবং বেসরকারি ল্যাব হল ১৫টি।
সিবিএনএএটি-ভিত্তিক পরীক্ষার জন্য সরকারি ল্যাব রয়েছে ২৫টি এবং বেসরকারি ল্যাব রয়েছে ৪৭টি।
গত ২৪ ঘন্টায় ১ লক্ষ ৬৫ হাজার ৪১২টি নমুনা পরীক্ষা করা হয়েছে। এখনও পর্যন্ত মোট ৬২ লক্ষ ৪৯ হাজার ৬৬৮টি নমুনা পরীক্ষা করা হয়েছে।
কোভিড-১৯ সম্পর্কিত প্রযুক্তি বিষয়, নির্দেশিকা এবং পরামর্শ সম্পর্কিত সমস্ত নির্ভুল ও সর্বশেষ পরিস্থিতি জানার জন্য - https://www.mohfw.gov.in/ - এখানে ক্লিক করুন।
কোভিড-১৯ সম্পর্কিত প্রযুক্তিগত জিজ্ঞাসাগুলি ncov2019[at]gov[dot]in এবং @কোভিড ইন্ডিয়াসেবা-তে পাঠানো যেতে পারে।
কোভিড-১৯ সম্পর্কিত কোন প্রশ্নের ক্ষেত্রে দয়া করে স্বাস্থ্য ও পরিবারকল্যাণ মন্ত্রকের টোল ফ্রি নম্বর +91-11-2397 8046 বা 1075-এ ফোন করুন। কোভিড-১৯ সম্পর্কিত রাজ্য / কেন্দ্রশাসিত অঞ্চলগুলির হেল্পলাইন নম্বরগুলির তালিকা - https://www.mohfw.gov.in/pdf/coronvavirushelplinenumber.pdf -এতে পাওয়া যাবে।
(CG/SS/DM
অর্থমন্ত্রক
নয়া ব্যক্তিগত আয়কর ব্যবস্হায় যথেষ্ট ছাড়
কর দাতাদের পক্ষে এই নতুন কর ব্যবস্হা হবে ঐচ্ছিক
আয়করের নতুন হারের দরুন ফি বছর রাজস্ব আদায় কমবে ৪০ হাজার কোটি টাকা
নয়াদিল্লি, ০১ ফেব্রুয়ারী, ২০২০
ব্যক্তিগত আয়কর দাতাদের বেশ কিছুটা রেহাই দিতে এবং আয়কর আইন সহজ-সরল করতে এবারের কেন্দ্রীয় বাজেটে এক নতুন আয়কর ব্যবস্হার প্রস্তাব করা হয়েছে। কিছু নির্দিষ্ট ছাড় না নিলে ব্যক্তিগত আয়কর দাতাদের আয়করের পরিমান অনেকটা কমবে। অর্থমন্ত্রী বলেন, কর দাতাদের পক্ষে এই নতুন কর ব্যবস্হা হবে ঐচ্ছিক। আয়করদাতারা ইচ্ছা করলে পুরনো হারে কর দিতে পারেন।
প্রস্তাবিত নয়া কর কাঠামো
|
|
করযোগ্য আয়ের স্তর 
|
|
বর্তমান কর হার
|
|
নতুন কর হার
|
|
০-২.৫ লক্ষ
|
|
রেহাই
|
|
রেহাই
|
|
২.৫-৫ লক্ষ
|
|
৫ %
|
|
৫ %
|
|
৫-৭.৫ লক্ষ
|
|
২০ %
|
|
১০ %
|
|
৭.৫-১০ লক্ষ
|
|
২০ %
|
|
১৫ %
|
|
১০-১২.৫ লক্ষ
|
|
৩০ %
|
|
২০ %
|
|
১২.৫-১৫ লক্ষ
|
|
৩০ %
|
|
২৫ %
|
|
১৫ লক্ষের ওপর
|
|
৩০ %
|
|
৩০ %
নতুন কর ব্যবস্হায় কর দাতাদের বেশকিছু টাকা বাঁচবে। উদাহরণ হিসেবে বলা যায়- বছরে ১৫ লক্ষ টাকা আয়ের ব্যক্তি যদি কোনও ছাড় না নেন, তিনি কর বাবদ দেবেন মাত্র ১ লক্ষ ৯৫ হাজার টাকা। এখন তাকে দিতে হয় ২ লক্ষ ৭৩ হাজার টাকা। অর্থাৎ তার বাঁচবে ৭৮ হাজার টাকা।
নতুন ব্যক্তিগত কর হারের দরুন বছরে এ বাবদ রাজস্ব আয় কমবে ৪০ হাজার কোটি টাকা।
বাজেটে বিভিন্ন ধরনের ৭০ খানেক ছাড়  তুলে দেওয়ার প্রস্তাব করা হয়েছে।
নয়া সরল আয়কর ব্যবস্হা
পুরনো ব্যবস্হার ঐচ্ছিক হিসেবে
|
|
করযোগ্য আয়ের স্তর
|
|
বর্তমান কর হার
|
|
নতুন কর হার
|
|
০-২.৫ লক্ষ
|
|
রেহাই
|
|
রেহাই
|
|
২.৫-৫ লক্ষ
|
|
৫ %
|
|
৫%
|
|
৫-৭.৫ লক্ষ
|
|
২০%
|
|
১০%
|
|
৭.৫-১০ লক্ষ
|
|
২০%
|
|
১৫%
|
|
১০-১২.৫ লক্ষ
|
|
৩০%
|
|
২০%
|
|
১২.৫-১৫ লক্ষ
|
|
৩০%
|
|
২৫%
|
|
১৫ লক্ষের ওপর
|
|
৩০ %
|
|
৩০ %
CG/ SM /NS
(Visitor Counter : 69
সংখ্যালঘুবিষয়কমন্ত্রক
হুনার হাট ‘ভোক্যাল ফর লোক্যাল’ অভিযানকে গণ আন্দোলনে পরিণত করতে ‘অসাধারণ ও যথাযথ’ ভূমিকা পালন করেছেঃ মুক্তার আব্বাস নাকভি
নতুনদিল্লি, ২৭শে ফেব্রুয়ারি, ২০২১
কেন্দ্রীয় সংখ্যালঘু বিষয়ক মন্ত্রী শ্রী মুক্তার আব্বাস নাকভি বলেছেন, “হুনার হাট ‘ভোক্যাল ফর লোক্যাল’ অভিযানকে গণ আন্দোলনে পরিণত করতে ‘অসাধারণ ও যথাযথ’ ভূমিকা পালন করেছে।
নতুন দিল্লির জওহরলাল নেহেরু স্টেডিয়ামে শ্রী নাকভি আজ সাংবাদিকদের সঙ্গে কথা বলার সময় জানান হুনার হাট উৎকর্ষতার কুম্ভে পরিণত হয়েছে। ২০শে ফেব্রুয়ারি থেকে এই হাট চালু হয়েছে। ইতিমধ্যেই ১২ লক্ষেরও বেশি দর্শক এখানে এসেছেন। আগামী দু'দিনের এই সংখ্যা বেড়ে ১৬ লক্ষ হবে বলে আশা করা হচ্ছে পরবর্তীতে হুনারহাট ১২ থেকে ২১ শে মার্চ ভূপালে অনুষ্ঠিত হবে। ৩১ টি রাজ্য ও কেন্দ্রশাসিত অঞ্চল থেকে ছশোর বেশি হস্তশিল্পী নতুন দিল্লির এবারের এই হুনার হাটে অংশগ্রহণ করেছেন। গত পাঁচ বছর ধরে ৫ লক্ষের বেশি ভারতীয় হস্তশিল্পী, রন্ধন বিশেষজ্ঞসহ যারা এদের সঙ্গে যুক্ত এরকম মানুষদের কর্মসংস্থান অথবা কর্মসংস্থানের সুযোগ হুনারহাট এর মাধ্যমে হয়েছে। স্বাধীনতার ৭৫ তম বর্ষপূর্তি উপলক্ষে ৭৫ টি হুলারহাটের আয়োজন করা হবে। এইসব হাটের মাধ্যমে কেন্দ্রীয় সংখ্যালঘু বিষয়ক মন্ত্রণালয় সাত লক্ষ পঞ্চাশ হাজার হস্তশিল্পীদের কর্মসংস্থানের সুযোগ করে দেবে।
বিজ্ঞানওপ্রযুক্তিমন্ত্রক
অটিজমের মতো স্নায়ু সংক্রান্ত ব্যাধি নিয়ে পরীক্ষা-নিরীক্ষা করার জন্য মানব-ভিত্তিক একটি মডেলের উদ্ভাবন করেছেন একজন ইন্সপায়ার ফ্যাকাল্টি ফেলো
নয়াদিল্লি, ০৪ অগাস্ট, ২০২১
অটিজমের মতো স্নায়ুর বিকাশ বাধাপ্রাপ্ত হওয়া অসুখের বিষয়ে গবেষণা করতে ডঃ যোগিতা কে আদলাখা মানব-ভিত্তিক একটি মডেল উদ্ভাবন করেছেন। এর সাহায্যে স্নায়বিক নানা ব্যাধির চিকিৎসা করতে সুবিধা হবে।
ডঃ আদলাখা কেন্দ্রীয় বিজ্ঞান ও প্রযুক্তি মন্ত্রকের ইন্সপায়ার ফ্যাকাল্টি ফেলোপ্রাপ্ত একজন গবেষক। তিনি ফরিদাবাদের ট্রান্সলেশনাল হেলথ সায়েন্স অ্যান্ড টেকনোলজি ইন্সটিটিউটের গবেষক। প্রথমবারের মতো ভারতে তিনি মানুষের ত্বকের কাছাকাছি থাকা রক্ত থেকে ইনডিউসড প্লুরিপোটেন্ট স্টেম সেল তৈরি করেছেন। এর সাহায্যে স্নায়ুতে থাকা বিশেষ ধরনের স্টেম সেল তৈরি করা যায়। ডঃ আদলাখার নেতৃত্বে একটি দল স্নায়ুকোষের স্টেম সেলের মাইক্রো আরএনএ-র কাজ নিয়ে গবেষণা করেছেন। সেখান থেকে তাঁরা স্নায়ুর বিকাশ এবং স্নায়ুতে থাকা মাইক্রো আরএনএ স্টেম সেললের বিষয়ে জানতে পেরেছেন। গবেষণায় দেখা গেছে, স্নায়ুতে মাইক্রো আরএনএ ১৩৭ কম থাকলে বিভিন্ন ব্যাধির সৃষ্টি হয়। এর ফলে, বয়স বাড়লে স্নায়ুর কর্মক্ষমতা হ্রাস অথবা স্বমগ্নতা বা অটিজমের সমস্যা দেখা দেয়। বিজ্ঞানীরা মাইক্রো আরএনএ ১৩৭ কাজ সম্পর্কে ধারণা পেয়েছেন। তাঁর গবেষণায় ডঃ আদলাখা দেখেছেন, খুব কম পরিমাণে মাইক্রো আরএনএ স্নায়ুকোষে প্রবেশ করালে বয়স জনিত বিভিন্ন সমস্যা এমনকি সমগ্নতা দূর করা সম্ভব হতে পারে। এ নিয়ে আরও পরীক্ষা-নিরীক্ষা চালানো হচ্ছে।
CG/CB/SB
(Visitor Counter : 130
স্বাস্থ্যওপরিবারকল্যাণমন্ত্রক
প্রেস বিজ্ঞপ্তি
কলকাতা, ১৫ জুন, ২০২০
সম্প্রতি বেশকিছু সংবাদ মাধ্যমে ইন্ডিয়ান কাউন্সিল অফ মেডিক্যাল রিসার্চ- আইসিএমআর-কে উদ্ধৃত করে নভেম্বরের মাঝামাঝি সময় ভারতে কোভিড-১৯এ আক্রান্তের সংখ্যা শীর্ষে পৌঁছাতে পারে এবং সেই সময় আইসিইউ বেড ও ভেন্টিলেটরের অপ্রতুলতা দেখা দিতে পারে বলে যে প্রতিবেদন প্রকাশিত হয়েছে তা সম্পূর্ণ ভুল এবং ভিত্তিহীন। পিআইবি ফ্যাক্ট চেক-এর পক্ষ থেকে এই সংবাদটি যাচাই করে বলা হয়েছে এটি বিভ্রান্তিকর। আইসিএমআর কর্তৃপক্ষ এ ধরণের কোনো গবেষণা বা তথ্য প্রকাশ করেনি বলে জানানো হয়েছে। এমনকি আইসিএমআর-এর পক্ষ থেকেও প্রকাশিত এই প্রতিবেদনের কোনো ভিত্তি নেই বলে জানানো হয়েছে।
(CG/SS/NS
প্রধানমন্ত্রীরদপ্তর
প্রধানমন্ত্রী আমেদাবাদে নবরাত্রি উদযাপন অনুষ্ঠানে অংশগ্রহণ করেছেন
লক্ষ লক্ষ ভক্তের সঙ্গে তিনিও মহাআরতি নিবেদন করেছেন
নয়াদিল্লি, ২৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী আজ রাতে আমেদাবাদের জিএমডিসি ময়দানে নবরাত্রি উদযাপন অনুষ্ঠানে অংশগ্রহণ করেছেন।
তিনি গুজরাটের রাজ্যপাল শ্রী আচার্য দেবব্রত এবং মুখ্যমন্ত্রী ভূপেন্দ্র প্যাটেলের সঙ্গে অনুষ্ঠান স্থলে পৌঁছান। সেখানে রাজ্যপাল, মুখ্যমন্ত্রী সহ লক্ষ লক্ষ ভক্তের সঙ্গে শ্রী মোদী মা অম্বাকে মহাআরতি নিবেদন করেছেন। ভারতীয় সংস্কৃতির এক গুরুত্বপূর্ণ উপাদান নবরাত্রি। গুজরাটের আঞ্চলিকতায় ঋদ্ধ এই উৎসবে প্রধানমন্ত্রীর অংশগ্রহণে ভক্তরাও উচ্ছ্বসিত হয়ে ওঠেন। গুজরাটের মুখ্যমন্ত্রী প্রধানমন্ত্রীকে মা অম্বাজির শ্রীযন্ত্রের একটি পবিত্র স্মরণিকা উপহার দেন। প্রধানমন্ত্রী সাংস্কৃতিক অনুষ্ঠান এবং গরবা প্রত্যক্ষ করেন।
দু’দিনের গুজরাট সফরে প্রধানমন্ত্রী আজ সুরাট ও ভাবনগরে বেশ কয়েকটি কর্মসূচিতে যোগ দেন এবং বিভিন্ন উন্নয়নমূলক প্রকল্পের উদ্বোধন ও শিলান্যাস করেন। তিনি আমেদাবাদে ২০২২এর জাতীয় ক্রীড়া প্রতিযোগিতার সূচনাও করেছেন।
প্রধানমন্ত্রী আগামীকাল অম্বাজি দর্শন করবেন। ৫১টি শক্তিপীঠের মধ্যে অম্বাজি অন্যতম। তিনি অম্বাজিতে ৭ হাজার ২০০ কোটি টাকার বেশি বিভিন্ন উন্নয়নমূলক প্রকল্পের উদ্বোধন ও শিলান্যাস করবেন। এর মধ্যে উল্লেখযোগ্য পিএম আবাস যোজনা ৪৫ হাজার গৃহ নির্মাণ প্রকল্পের শিলান্যাস। এছাড়াও তিনি তরঙ্গহিল-অম্বাজি-আবু রোড এর মধ্যে নতুন ব্রডগেজ লাইনের শিলান্যাস করবেন ও প্রসাদ প্রকল্পে অম্বাজি মন্দিরে তীর্থযাত্রীদের সুবিধার্থে বিভিন্ন প্রকল্পের শিলান্যাস করবেন। নতুন পরিকাঠামোগত প্রকল্পগুলি বাস্তবায়িত হলে তীর্থযাত্রীরা উপকৃত হবেন। এদিন শ্রী মোদী দীসা, অম্বাজি বাইপাস রোড সহ বিভিন্ন বায়ুসেনার বিমান ঘাঁটিতে পরিকাঠামো নির্মাণ সংক্রান্ত প্রকল্পের শিলান্যাস করবেন।
তিনি ওয়েস্টার্ন ফ্রেট ডেডিকেটেড করিডরের নিউ পালানপুর- নিউ মেহসানার মধ্যে ৬২ কিলোমিটার দীর্ঘ রেলপথ এবং পালানপুর বাইপাস লাইনের নিউ পালানপুর- নিউ ছাতোদারের মধ্যে ১৩ কিলোমিটার দীর্ঘ রেলপথ জাতির উদ্দেশে উৎসর্গ করবেন। এরফলে পিপাভাও, কান্দলার দীনদয়াল বন্দর এবং মুন্দ্রা বন্দর সহ গুজরাটের বিভিন্ন বন্দরের পণ্য পরিবহনে সুবিধা হবে। ৬২ কিলোমিটার রেলপথ উদ্বোধনের পর পশ্চিমাঞ্চলীয় ফ্রেট করিডরের ৭৩৪ কিলোমিটার পথে রেল চলাচল করবে। এই রেলপথে ট্রেন চলাচল শুরু হলে গুজরাটের মেহসানা-পালানপুর, রাজস্থানের স্বরূপগঞ্জ, কেশবগঞ্জ ও কিষাণগড় এবং হরিয়ানার রেওয়াড়ি-মানেসার ও নারনাউল শিল্পাঞ্চলের সুবিধা হবে। প্রধানমন্ত্রী বেশ কয়েকটি সড়ক প্রকল্পও জাতির উদ্দেশে উৎসর্গ করবেন। এরমধ্যে উল্লেখযোগ্য হল মিঠা-থারাড-দিশা সড়ক প্রকল্পর সম্প্রসারণ।
PG/CB/NS
(
প্রতিরক্ষামন্ত্রক
উত্তরাখন্ডের পিথরাগড়ে ভারত-নেপাল যৌথ সামরিক প্রশিক্ষণ মহড়া সূর্য কিরণ
নয়াদিল্লী, ২০ সেপ্টেম্বর, ২০২১
পঞ্চদশ ভারত-নেপাল যুগ্ম ব্যাটেলিয়ান আজ উত্তরাখন্ডের পিথরাগড়ে ভারত-নেপাল যৌথ সামরিক প্রশিক্ষণ মহড়া সূর্য কিরণের সূচনা করেছে। মহড়ায় ভারতীয় সেনাবাহিনী ও নেপালী সেনাবাহিনীর একটি করে ইনফ্যানট্রি ব্যাটেলিয়ান অংশ নিয়েছে। প্রশিক্ষণে সন্ত্রাসবাদ ও বিপর্যয় মোকাবিলায় অংশগ্রহণকারীরা তাদের অভিজ্ঞতা ভাগ করে নেবেন। চিরাচরিত প্রথা অনুযায়ী ভারতীয় ও নেপালী সেনাবাহিনী সঙ্গীত পরিবেশনের মধ্যে দিয়ে প্রশিক্ষণ শুরু হয়। সেনাবাহিনীর উত্তরাঞ্চলীয় প্রধান লেফ্টেন্যান্ট জেনারেল এসএস মহাল প্রশিক্ষণরত সকলককে এই মহড়ায় স্বাগত জানান এবং নিজেদের শ্রেষ্ঠ অভিজ্ঞতাগুলি ভাগ করে নেওয়ার পরামর্শ দেন। শনিবার পিথোরাগড়ে নেপালী সেনাবাহিনীর সদস্যরা এসে পৌঁছালে তাদের স্বাগত জানানো হয়। দুই বাহিনীর ৬৫০ জন সদস্য মহড়ায় যোগ দিয়েছেন।
CG/CB /NS
(Visitor Counter : 189
বিদ্যুৎমন্ত্রক
কেন্দ্রীয় বিদ্যুৎ মন্ত্রক আত্মনির্ভর ভারত অভিযানের আওতায় ৯০ হাজার কোটি টাকার বর্ধিত প্যাকেজের বিষয় জানিয়ে রাজ্য ও কেন্দ্রশাসিত অঞ্চলগুলিকে চিঠি দিয়েছে
নতুন দিল্লী, ১৬ মে, ২০২০
কেন্দ্রীয় বিদ্যুৎ মন্ত্রক আত্মনির্ভর ভারত অভিযানের আওতায় ৯০ হাজার কোটি টাকার বর্ধিত প্যাকেজের বিষয় জানিয়ে রাজ্য ও কেন্দ্রশাসিত অঞ্চলগুলিকে চিঠি দিয়েছে। এই আর্থিক প্যাকেজ বিদ্যুৎ বন্টন সংস্থাগুলিকে চাপ কমাতে সাহায্য করবে।
কেন্দ্রীয় বিদ্যুৎ এবং নতুন ও পুর্ননবীকরণ শক্তি মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী আর কে সিং জানিয়েছেন, বিদ্যুৎ ক্ষেত্রের জন্য এই প্যাকেজ বিদ্যুৎ বন্টন সংস্থার বোঝা কমাতে সাহায্য করবে। একইসঙ্গে বন্টন সংস্থাগুলির রক্ষণাবেক্ষণ এবং এই কঠিন অবস্থায় বিদ্যুৎ সরবরাহের ক্ষেত্রে যথাযথ সাহায্য করবে। গত ১৩ই মে ভারত সরকার সিদ্ধান্ত নিয়েছে যে, আত্মনির্ভর ভারত অভিযানের অংশ হিসেবে পাওয়ার ফিনান্স কর্পোরেশন এবং গ্রামীণ বিদ্যুতায়ণ সংস্থার মাধ্যমে ৯০ হাজার কোটি টাকা খরচ করা হবে। এই পদক্ষেপের অধীনে পাওয়ার ফিনান্স কর্পোরেশন এবং গ্রামীণ বিদ্যুতায়ণ সংস্হা বিদ্যুৎ বন্টন সংস্থাগুলিকে ১০ বছর পর্যন্ত বিশেষ দীর্ঘমেয়াদী ঋণ প্রদান করবে। রাজ্য ও কেন্দ্রশাসিত অঞ্চলগুলিকে পাঠানো চিঠিতে একথা জানানো হয়েছে। চিঠিতে বলা হয়েছে কোভিড-১৯ মহামারীর জেরে লকডাউনের কারণে বিদ্যুৎ ক্ষেত্রে আর্থিক বিরূপ প্রভাব পরেছে এবং এরফলে বিদ্যুৎ ক্ষেত্রে নগদ অর্থ সংগ্রহে সংকটের পরিস্হিতি তৈরি হয়েছে। এই পরিস্থিতিতে বিদ্যুৎ ক্ষেত্রে নগদ জোগানের সমস্যা সমাধানে বিদ্যুৎ সরবরাহ শৃঙ্খলা যথাযথ করা প্রয়োজন। এক্ষেত্রে এই আর্থিক প্যাকেজ বিশেষভাবে সাহায্য করবে বলে তিনি জানিয়েছেন। রাজ্যগুলির প্রতিশ্রুতির ভিত্তিতে বিদ্যুৎ বন্টন সংস্থাগুলিকে এই ঋণ প্রদান করা হবে। লকডাউনের প্রথম দিকে অধিকাংশ কলকারখানা ও শিল্পাঞ্চল বন্ধ থাকায় বিদ্যুতের চাহিদা অনেকটাই কমে গিয়েছিল। তবে পরবর্তী সময়ে ধীরে ধীরে বিদ্যুতের চাহিদা ক্রমশই বৃদ্ধি পেয়েছে।
(CG/SS/NS